  Анжелика Тихонова корреспондент Ижкарын Калыкъёслэн эшъяськон юртазы удмурт егитъёслэн «Шунды» огазеяськонзылэн XVI йылпумъян-быръён конференциез ортчиз. Со улсын огазеяськонлы выль тӧро бырйизы, ивортэ «Удмурт Кенеш» огазеяськонлэн пресс-службаез. Йылпумъян-быръён конференцилэн ужаз элькунысьтымы но мукет улосвылъёсысь егит удмурт азьветлӥсьёс пыриськизы. Ӧтемъёс пӧлын Удмуртиысь йӧскалык политикая министр Лариса Буранова но «Удмурт Кенеш» огазеяськонлэн тӧроез Татьяна Ишматова вал. 2016-2020 аръёсы «Шунды» огазеяськонлэн тӧроез Алина Чернова берло кык ар ужамезлы йылпумъянъёс лэсьтӥз. Озьы ик ас ужъемышъёсынызы Алнаш ёросысь «Шунды» огазеяськонлэн ёзчиез Оксана Куликова, «Тулкым» ӵектослэн кивалтӥсез Лариса Ускова, Татарстанысь егит удмуртъёслэн огез азьветлӥсьсы Ольга Чайникова тодматӥзы. «Шундылы» выль тӧрое удмурт ӝӧквыл шудонъёс лэсьтонъя «Чукиндер» огинлэсь кивалтӥсьсэ Вадим Крестьяниновез бырйизы Пусъём, Алина Чернова тӧролэсь ужзэ ньыль ар быдэсъяз. Ватсалом, конференци улсын ёросъёсысь егит удмурт азьветлӥсьёслы пӧртэм ужпумъёсты сэрттыны-пертчыны но огъя ужан радлык кылдытыны луонлык сётӥзы. Ужрадэз концертэн йылпумъялозы.  Тегъёс: Мерлык Ижкар егитъёс Удмуртия удмуртъёс Шунды  